Iyaye sun dauke yaran su daga makarantu kan jita-jitan allurar monkeypox a Borno - ISYAKU.COM
Home / HOTUNA / Iyaye sun dauke yaran su daga makarantu kan jita-jitan allurar monkeypox a Borno
Iyaye sun dauke yaran su daga makarantu kan jita-jitan allurar monkeypox a Borno
Rahotanni da suka fito daga jihar Borno a ranar Alhamis sun nuna cewa iyayen yara sun fantsama zuwa Makarantu domin su dauko yaransu bayan wani labari ya bazu a cikin garin Maiduguri inda ake zargin cewa wata kungiyar bayar da taimako tana yi wa yara 'yan makaranta allurar kamuwa da cutar kyandan biri watau Monkeypox.
Wannan jita-jita yayi tasiri a kudancin Najeriya kafin a bankado shi yanzu zuwa Arewacin Najeriya wadda aka fara da jihar Borno.
Babu wata hukuma da ta tabbatar da wannan lamarin kawo yanzu,amma tasirin rudani da jita-jitan ya haddasa ya bayyana a birnin Maiduguri sakamakon yadda labarin yayi saurin bazuwa inda aka gan cinkoson iyaye a kofar shiga makarantu alhali lokacin tashi bai yi ba.
Iyaye sun dauke yaran su daga makarantu kan jita-jitan allurar monkeypox a Borno Reviewed by on October 20, 2017 Rating: 5